Konsertti- ja kongressitalo Mikaeli - Suomen kiinnostavin tapahtumatalo

Tommi Läntinen / PERUTTU
2023-03-26 18:00 - 19:00 (Europe/Helsinki)
Tapahtuma on valitettavasti peruttu.
Liput voi palauttaa osoitteessa web.lippu.fi/palautus 30.4.2023 mennessä.

Upeaääninen ja karismaattinen Tommi Läntinen on kirjoittanut, esittänyt ja levyttänyt musiikkiaan jo yli neljänkymmenen vuoden ajan. Lukuisten sooloalbumiensa lisäksi hän on vaikuttanut pitkän uransa aikana mm. Boycott-yhtyeessä ja tehnyt kappaleita myös muille artisteille. Läntisen suurimpiin hitteihin lukeutuvat esimerkiksi Via Dolorosa, Kevät ja minä, Rööperin kuu, Syvälle sydämeen sattuu, Satelliitti, Villi ja vapaa, Se on rock sekä monta muuta.
Läntinen osallistui vuonna 2022 Uuden Musiikin Kilpailuun kappaleellaan ”Elämä kantaa mua”, jonka lisäksi saman vuoden helmikuussa ilmestyi samanniminen albumi. Läntinen nähdään mukana myös tulevan syksyn Vain Elämää-ohjelman 13. tuotantokaudella.
Konsertin kesto 1h
Liput 29,50 €

Tanssien Tähtiin Show 2023
2023-03-29 18:00 - 19:00
Tanssien Tähtiin Show tuo lavalle tv:stä tutut ammattitanssijat” kertoo Elevent Group Oy:n toimitusjohtaja Helena Ahti-Hallberg. ”Olen hyvin innoissani päästessäni esittelemään tämän uuden tuotantomme” hän jatkaa.
Tanssien Tähtiin Show teki ensimmäisen kiertueen 2019, jolloin esityksen näki yli 10000 katsojaa. Nyt kiertueelle lähtevä uusi esitys tuo lavalle uudistetun tanssijaryhmän, lavalla nähdään Sami Helenius, Saana Akiola, Matti Puro, Jutta Helenius, Anssi Heikkilä, Ansku Bergström, Emil Hallberg, Claudia Ketonen, Jurijs Trosenko ja Kia Lehmuskoski.
Uuden esityksen voi tiivistää lauseeseen ”Uskon tanssin voimaan Toivon elementtinä tiellä Rakkauteen”. Esityksen tuotannosta vastaa Elevent Group Oy ja tuottajana toimii Tero Laakso. Esityksen ohjauksesta ja dramaturgiasta vastaa Sari Siikander ja Helena Ahti-Hallberg puvustuksesta. Esityksen koreografioista vastaavat tanssijat. Esityksen kesto on noin 65 minuuttia ja kiertueen ensi-ilta on 3.3.2023 Espoossa. Kiertue kattaa yhteensä 19 kaupunkia ja viimeinen esitys on 31.3.2023 Hämeenlinnassa. Lipunmyynti käynnistyy loppusyksyn aikana paikkakunnittain.

Kesto noin 65 minuuttia, ei väliaikaa

Lipun hinta 38,50€

Vesterinen Yhtyeineen: Hetken ikuinen -konsertti
2023-03-31 20:00
Vesterinen Yhtyeineen: Hetken ikuinen
Vesterinen Yhtyeineen julkaisee ensi keväänä 10. maaliskuuta uransa kahdeksannen albumin ja lähtee uuden levyn myötä laajalle levynjulkaisukiertueelle. Yhteensä 17 paikkakuntaa kattava Hetken ikuinen -kiertue on kymmenhenkisen yhtyeen uran suurin ja kaunein. Konsertit ovat parituntisia elämyksiä uuden levyn musiikkia, intiimejä erikoisuuksia sekä tietenkin vanhoja suosikkeja.
Antti Lehtisen (Scandinavian Music Group, Ultra Bra) tuottama Hetken ikuinen -albumi on paluu vanhan liiton bänditouhuun, jossa soitto ja soittajat ovat keskipisteessä. Viime aikoina yhteisöämme koettelevista kovista ajoista johtuen levylle on valikoitunut tavallista vakavampia ja kantaaottavampia kappaleita, mutta niihinkin yhtye on tuonut pisaroita mustasta huumoristaan, eikä rakkauslaulujakaan ole unohdettu.
”Jälleen kerran tuntuu siltä, että ollaan tekemässä tähän astisen uramme parasta levyä. Ja miksei oltais kun yhtyeen kesken yhä vain syvenevä ystävyys, kunnioitus ja musiikin tekemisen riemu vain kasvaa. Ja se näkyy ja kuuluu keikoilla, sitä tunnetta ei pysty purkittamaan muualle kuin sieluunsa, hetkestä tulee ikuinen”, Tero Vesterinen kommentoi tulevaa levyä ja kiertuetta.
Kokoonpano:
Tero Vesterinen – Laulu
Mikko Enqvist – Kitara
Petri Kivimäki – Kitara
Teemu Jokinen – Rummut
Jepa Lambert – Taustalaulu
Heini Ikonen – Taustalaulu
Leo Kylätasku – Puhaltimet
Markus Piha – Basso
Iikka Kotaja – Koskettimet
Janne Riionheimo – Koskettimet
Konsertin kesto noin 1h 40min, ei väliaikaa
Lipun hinta 39,90€
Tapahtuman järjestää Rocktalo Booking & Management

BEHM – Teatraaliset vivahteet / Siirtyy sunnuntaille 16.4.2023 klo 19!
2023-04-01 19:00
Konsertti peruuntuu sairastapauksen vuoksi lauantailta 1.4. Konsertin uusi ajankohta tulee olemaan su 16.4.2023 klo 19. Jo ostetut liput käyvät sellaisenaan uutena ajankohtana.
Mikäli uusi ajankohta ei sovi, voitte hakea lippurahojenne palautusta 9.4.2023 mennessä: https://web.lippu.fi/palautus/

KAHDEKSALLA EMMALLA PALKITTU BEHM LÄHTEE KONSERTTISALIKIERTUEELLE YHDESSÄ LERI LESKISEN JA TRIOSIS+:N KANSSA
Ennennäkemättömään suosioon viisinkertaista platinaa myyneellä Draaman kaari viehättää -debyyttialbumillaan noussut BEHM lähtee ensi keväänä uransa ensimmäiselle konserttisalikiertueelle. Spesiaalilla kiertueella vaikuttavaa tulkitsijaa säestävät muusikko ja säveltäjä Leri Leskinen yhdessä jousikvartetti Triosis+:n kanssa. Piano- ja jousisäestyksillä konseptoidulla Teatraaliset vivahteet –kiertueella tullaan kuulemaan BEHMin menestysalbumin lisäksi myös toistaiseksi julkaisemattomia kappaleita tulevalta kakkosalbumilta
”Piano ja jouset ovat laulujeni selkäranka. Olen haaveillut näiden yhdistelmästä livessäni pitkään ja niin on myös moni kuulijoistanikin. Halusin rakentaa erityisen konseptin, jossa nämä kauniit instrumentit ovat suuressa roolissa ja herättävät sävellykset aivan uudella tavalla eloon.
Tämä on siis akustinen keikka ns. behmiläisittäin”, BEHM hehkuttaa.
Liput 39,90€
Konsertin kesto n. 75min, ei väliaikaa
Lisätiedot: www.warnermusiclive.fi/BEHM

UNIKLUBI - 8 - levyn julkaisukiertue (konsertin kesto päivittynyt)
2023-04-02 19:00
UNIKLUBI – 8 – levyn julkaisukiertue
Uniklubi kohosi 2000-luvun alussa suuren yleisön tietoisuuteen debyyttialbuminsa nimikappaleella Rakkautta ja piikkilankaa. Albumi myi reilusti platinaa ja ryhmä pokkasi samana vuonna Emma-pystin parhaana rock-tulokkaana. Menestyksekäs musiikkimatka jatkui. Miljoonia striimannut modernin suomirockin lähettiläänä tunnettu ryhmä julkaiseekin nyt jo kahdeksannen albuminsa, joka kantaa nimeä 8. Virallinen julkaisupäivä uutuudelle on 3. maaliskuuta 2023 ja sen tiimoilta alkaa 27. tammikuuta Vantaan Tulisuudelmasta julkaisukiertue, joka päättyy vappuaattona Kangasalataloon.
– “Uusin albumimme kantaa nimeä 8 (kahdeksan). Vaikka 8 onkin maaginen luku, niin se on myös meidän kahdeksas studioalbumi. Menemättä sen enempää numerologian maailmaan, tuntuu uskomattomalta, että jälleen ollaan saatu albumillinen hyvää suomirokkia yksiin kansiin. Kilsat ei tunnu missään, vaan askel vain kevenee kohti näitä kevään mahtavia konsertteja ja keikkoja. Tästä on hyvä jatkaa eteenpäin”, Uniklubin keulakuva Jussi Selo kertoo fiiliksistään.
Yhtyeen tulevalta levyltä on kuultu jo esimakua suosittujen Jos tähän jään, Hetken olen vapaa, Hehkuvia kipinöitä ja Sammuttamaton -sinkkujen myötä. Pitkäsoitolla on lisäksi mukana Maailman ääriin, Tartu sisko kiinni, Hiipivä hulluus, Helios, Hiljaa sekä Sabotaasi. Kaikki laulut kuullaan konserttiohjelmistossa. Kiertuekokoonpanossa on mukana Jussi Selo (laulu), Janne Selo (kitara), Pasi Viitala (kitara), Teemu Mäntykorpi (basso), Jani Auvinen (rummut) ja Tuomas Lepistö (koskettimet).
Lokakuussa 2022 ensiesityksessä ollut Sammuttamaton virallinen musiikkivideo katsottavissa tästä:
https://www.youtube.com/watch?v=r239YExDKd0&t=3s
Playground Music julkaisee uutuusalbumin vinyylinä, CD:nä ja digitaalisesti.
Edellisen Ajan piirtämät kasvot -albuminsa myötä Uniklubi oli ehdolla Emma Gaalassa Vuoden Rock -kategoriassa. Lisäksi Uniklubi oli mukana Vuoden kotimainen yhtye/artisti -yleisöäänestyksessä.
Niin ikään Rauli Eskolinin tuottama yhtyeen edellinen levy Ajan piirtämät kasvot oli menestys sekä radioissa että suoratoistopalveluissakin. Levyn suurimpiin hitteihin kuuluvat kappaleet Huojuva silta ja Bailaten koko elämä, jotka ovat striimanneet kultaa.
HUOM! Konsertissa ei ole väliaikaa. Kahvio on kiinni kyseisen päivän. Konsertin arvioitu kesto noin 75-85min.
Ei ikärajaa
Liput:
Rivit 1- 14: 32,49 €
Rivit 15-21 ja parvi 27,50 €

Kiertueen järjestää GramoPop

Mikkelin kaupunginorkesteri: PÄÄSIÄISKONSERTTI – SUURI C-MOLLIMESSU
2023-04-06 19:00
PÄÄSIÄISKONSERTTI – SUURI C-MOLLIMESSU
to 6.4.2023 klo 19, Mikaeli
Jonas Rannila, kapellimestari
Johanna Nylund, sopraano
Silja Aalto, sopraano
Mika Nisula, tenori
Heikki Kilpeläinen, basso
Suomalainen Oratoriokuoro
Wolfgang Amadeus Mozart: Suuri c-mollimessu
Wolfgang Amadeus Mozart: Vesperae solennes de Confessore -kantaatti (Laudate Dominum ja Magnificat)
Wolfgang Amadeus Mozart on varmasti nimi, joka ei kenellekään ole tuntematon. Tämä lapsinero vei osaltaan länsimaista taidemusiikkia uuteen suuntaan ja on noussut yhdeksi synonyymeista klassisesta musiikista puhuttaessa. Nuorena menehtyneellä Mozartilla on ollut suuri vaikutus hänen jälkeensä tulleisiin säveltäjiin vuosisatojen ajan. Suuri on myös hänen c-mollimessunsa, josta muissa kielissä yleisesti käytetäänkin lisänimeä Grosse Messe tai Great Mass eli Suuri Messu. Requiemin tavoin myös c-mollimessu jäi keskeneräiseksi ja onkin tavanomaista, että teoksen kanssa esitetään osia muista Mozartin sävellyksistä. Tässä konsertissa messun lisäksi kuullaan Mozartin tunnetuimman Vespermusiikin kaksi viimeistä osaa: Psalmin 117 Laudate Dominum sekä Luukkaan evankeliumin Marian kiitosvirren (Magnificat).
Sopraanorooleissa loistavat nuoret nousukiidossa olevat Johanna Nylund sekä Silja Aalto. Nylund on valmistunut Tanskan kuninkaallisesta konservatoriosta Kööpenhaminasta ja debytoi syksyllä 2022 Suomen kansallisoopperassa Paminan roolissa, Mozartin Taikahuilussa. Silja Aalto on palkittu useissa kansainvälisissä laulukilpailussa ja häntä on nähty jo monissa oopperarooleissa kotimaan lavoilla. Myös tenori Mika Nisula on palkittu useissa kotimaisissa laulukilpailuissa, ja oopperalavoilla hänet on nähty Suomen lisäksi New Yorkissa. Baritoni Heikki Kilpeläinen puolestaan on tehnyt pitkän ja mittavan uran saksalaisissa oopperataloissa. Pääsiäiskonsertin johtaa nuori kapellimestarilupaus Jonas Rannila, joka on kerännyt mainetta oopperakapellimestarina sekä kuoronjohtajana.
Konsertin vaativista kuoro-osuuksista vastaa Suomalainen Oratoriokuoro, joka koostuu pääkaupunkiseudun kuoroista sekä Manifestum-mieskuorosta, jonka taiteellisena johtajana Rannila toimii.
LIPUT 30 € / 27 € / 12 €
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järj. Mikkelin kaupunginorkesteri

Silvennoinen & Hela & Band
2023-04-07 19:00
Suomalainen todellinen pitkän linjan blueskitaristi-laulaja Heikki Silvennoinen on tehnyt mittavan ja menestyksekkään päivätyön muusikkona ja myöhemmin näyttelijänäkin.
Uransa alkupuolelta 1970- ja 1980- luvuilta hänet muistetaan useiden (mm. Tabula Rasa) legendaaristen yhtyeiden kitaristina ja lauluntekijänä. Heikki Silvennoinen oli myös perustamassa 1980-luvun lopulla ensimmäistä merkittävää englanninkielistä blues-rockia soittavaa Q. Stone -yhtyettä, joka noteerattiin myös maamme rajojen ulkopuolella. Samaan aikaan omaa vahvaa soolouraansa tehnyt Silvennoinen on kuulunut vuonna 2002 perustettuun SF- Blues -yhtyeprojektin peruskokoonpanoon. Suuren yleisön tietoisuuteen Heikki Silvennoinen nousi 1990-luvun alun Kummeli-ohjelman myötä, jossa hän näyttelemisen lisäksi kirjoitti sketsejä ja teki musiikkia.
Heikki keikkailee myös aktiivisesti yhdessä muusikko-näyttelijä Heikki Helan kanssa. Yhtye kantaa ytimekkäästi nimeä Silvennoinen & Hela & Band.
Silvennoinen & Hela & Bandin musiikillinen kirjo kuvastaa molempien muusikoiden lähtökohtia soittamiseen ja rakkaudesta musiikkiin. Silvennoisella enemmän brittiblues-vaikutteet jopa hänen suomenkielisissä biiseissään tuo yhtäläisyyden Claptonin ja Yardbirdsien kaltaisten nimien tuotantoon ja henkeen. Helalla enemmän ”Kaliforniaa” ja letkeyttä, joka paistaa läpi hänen tuotannostaan. ”Uneton yö, Kaikista kaikkein, Hillitön hopeinen kuu, Naisen hymy” muistuttaa suomalaisuudessaan kuitenkin niitä juuria, joista kaikki on lähtenyt.
Konsertin kesto 2 tuntia, sis. väliajan.
Liput ennakkoon 32,00€
Ovelta 38,50€

JP LEPPÄLUOTO - JÄÄVUORIA (konsertin kesto päivittynyt)
2023-04-09 19:00
Suositun Elämäni biisi -ohjelman uutena solistina viime syksystä hurmannut JP Leppäluoto lähtee maaliskuussa kaksitoista konserttia käsittävälle Jäävuoria-kiertueelle. Rovaniemen Korundista perjantaina 10. maaliskuuta käynnistyvä kiertue päättyy Kouvolan Kuusankoskitaloon sunnuntaina 30. huhtikuuta.
– Piilevää pimeää ja Jäävuoria -soololevyjeni biisit pääsevät vihdoinkin omalle kiertueelle soimaan niin isosti ja täytenä, kuin ne on tarkoitettukin! Kiertueella tullaan kuulemaan myös jotain vanhaa ja jotain todella uutta… Toistaiseksi olen päässyt vain hieman raapaisemaan pintaa näiden biisien kanssa muutamilla viime kesän festivaalikeikoilla, ja tuntuu todella upealta omistaa näille kokonaisia iltoja ympäri Suomen!, JP Leppäluoto kertoo.
Kiertueella karismaattista JP Leppäluotoa säestää hänen uusi bändinsä, jossa soittavat Leppäluodon kanssa biisejä kirjoittanut kitaristi Samuli Erkkilä, rumpalit Juuso Raatikainen (Swallow The Sun) ja Antti Karihtala (Charon), basisti Milla Heinonen (Harmaja) sekä kosketinsoittaja Okke Komulainen (Elastinen). Taitava kokoonpano on askel rokimpaan ja sähköisempään suuntaan, akustista tunnelmointia unohtamatta. JP Leppäluodon mukaan kappaleet soivat nyt isommin ja komeammin, herkemmin ja kauniimmin kuin koskaan.
Muun muassa Raskasta Joulua -kokoonpanosta tunnettu JP Leppäluoto on julkaissut kaksi sooloalbumia. Vuoden 2020 Piilevää pimeää debytoi Suomen virallisen albumislistan ykkösenä ja viime vuonna ilmestynyt Jäävuoria aloitti sekin listataipaleensa kärkipaikoilta sijalta kaksi. Ennen soolouraansa JP Leppäluoto on tehnyt pitkän bändiuran mm. Charon, Harmaja ja Northern Kings -yhtyeissä.
HUOM! Konsertissa ei ole väliaikaa. Kahvio on kiinni kyseisen päivän. Konsertin arvioitu kesto noin 75-85min.
Ei ikärajaa
Liput alk. 27,50 €

Mikkelin kaupunginorkesteri: LINDA LAMPENIUS / SIIRTYY
2023-04-14 19:00
Hossein Pishkar, kapellimestari
Linda Lampenius, viulu
Alizera Mashayekhi: Sarja jousiorkesterille ”Darya”
Jean Sibelius: Sarja viululle ja jousille op. 117
Johan Svendsen: Romanssi op. 26
Edward Elgar: Salut d’ Amour op. 12
John Williams: Teema elokuvasta Schindlerin lista
Marco Enrico Bossi: Intermezzi Goldoniani
Pääsiäisen jälkeisen viikon konsertti Mikaelissa tarjoaa huippumielenkiintoisen ohjelman sekä arvovaltaiset esiintyjävieraat. Orkesteria palaa johtamaan nuori iranilaislähtöinen kapellimestari Hossein Pishkar, jonka ura nousi uudelle tasolle hänen voitettuaan vuonna 2017 kaksi arvostettua musiikkipalkintoa Saksassa. Klassisen musiikin lisäksi Pishkar on perehtynyt persialaiseen kansanmusiikkiin kotimaassaan. Konsertin solistina soittaa Sibelius-Akatemian kasvatti, viulisti Linda Lampenius, joka on tehnyt mittavan uran lähinnä ulkomailla liikkuen sulavasti musiikin tyylilajista toiseen.
Linda Lampenius tulkitsee konsertissa viehättävän kokoelman teoksia sooloviululle ja jousiorkesterille. Jean Sibeliuksen taiturillinen sarja viululle ja jousille jäi hänen opusluettelonsa viimeiseksi teokseksi ja löytyi vasta säveltäjän kuoleman jälkeen. Norjalaisen Johan Svendsenin romanssi ja englantilaisen Edward Elgarin Rakkauden tervehdys puolestaan soivat tunteellista romantiikkaa kauneimmillaan. Linda päättää osuutensa unohtumattomaan, Schindlerin lista -elokuvasta tuttuun John Williamsin teemaan.
Alizera Mashayekhi on säveltäjänimi, jota ei laajemmalti Suomessa ole kuultu. Iranilainen Mashayekhi on maansa tunnetuimpia taidemusiikin säveltäjiä ja kukapa olisi parempi tulkki Daryan persialaiseen kansanmusiikkiin pohjaavalle teokselle kuin persialaiset juuret omaava Hossein Pishkar.
Konsertin päättää italialaisen urkuvirtuoosin ja säveltäjän Marco Enrico Bossin Intermezzi Goldoniani. Bossi oli pääasiassa tunnettu urkurina, mutta on myös säveltänyt viisi oopperaa, oratorioita, kuoro- ja kamarimusiikkia sekä piano- ja urkukappaleita. Hänen orkesteriteoksistaan ​​yksi tunnetuimmista on Intermezzi Goldoniani jousille, joka huokuu perinteistä italialaista orkesterisointia, jota alettiin 1900-luvun taitteessa nostaa uudelleen esiin italialaisen oopperan menestyksen vastareaktiona.
LIPUT: 27 € / 25 € / 10 €
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järj. Mikkelin kaupunginorkesteri

TUURE KILPELÄINEN: KEVÄTTAIKA
2023-04-15 19:00
Kevään 2023 kiertueella Tuure Kilpeläinen esittää erikoiskokoonpanossa kirjoittamiaan lauluja, jotka hän on tehnyt sekä itselleen, että muille artisteille.”Useat muille tehdyt biisit ovat lähteneet henkilökohtaisesta tilanteesta, olen kirjoittanut ne itselleni, joskus äidilleni tai jollekin läheiselle ihmiselle. Haluan jakaa näitä tarinoita tällä erikoiskiertueella, avata taustoja laulujen synnystä. Esityksessä kuullaan myös aikaisempaa soolotuotantoa, sekä uusia, vielä julkaisemattomia biisejä. Jokainen ilta on vähän erilainen, ytimessä ovat tekstit ja läsnäolo.”
Mukana kiertueella on äänitaiteilija Teho Majamäki, joka luo esitettäviin lauluihin elokuvallisen maiseman.Kiertue on ainutkertainen tällä kokoonpanolla, eikä sitä nähdä aivan heti uudelleen. Samalla kiertue on silta kohti uutta, myöhemmin kuultavaa soolotuotantoa. Uutta musiikkia on luvassa vuoden 2023 aikana.
Liput 32,50€

VIVA ITALIA - THE ITALIAN TENORS / PERUTTU
2023-04-16 19:00
RH Entertainment Oy on asetettu konkurssiin 11.11.2022. Konkurssin johdosta The Italian Tenors -kiertue on peruttu kokonaisuudessaan. Peruttu kiertue on käsittänyt seuraavat konsertit: 13.04.2023 Tampere (Tampere-Talo), 14.04.2023 Hyvinkää (Hyvinkääsali), 15.04.2023 Turku (Konserttitalo), 16.04.2023 Mikkeli (Mikaeli), 17.04.2023 Helsinki (Kulttuuritalo), 19.04.2023 Kuopio (Musiikkikeskus), 20.04.2023 Kuhmo (Kuhmo-talo), 21.04.2023 Oulu (Madetojan Sali), 22.04.2023 Lahti (Sibeliustalo) ja 23.04.2023 Lappeenranta (Lappeenranta-Sali).
Tapahtumien peruuntumisesta lipun ostaneille aiheutuva vahinko on lähtökohtaisesti konkurssissa valvottavaa velkaa. Mahdolliset saatavat pyydetään ilmoittamaan konkurssipesälle sähköpostitse osoitteeseen rh@krogerus.com. Saatavailmoituksessa pyydetään ilmoittamaan velkojan yhteystiedot, saatavan määrä ja peruste sekä tieto siitä, milloin lippu on ostettu.

The Italian Tenors tuo Viva Italia -kiertueensa Suomeen keväällä 2023!
Kolmen italialaisen huipputenorin muodostama The Italian Tenors tuo Viva Italia -kiertueensa Suomeen huhtikuussa 2023. Maailmanlaajuiseksi pop-ooppera-ilmiöksi noussut The Italian Tenors nähdään kaikkiaan kymmenellä suomalaispaikkakunnalla. Viihdyttävien konserttien liput tulevat myyntiin tänään.
That’s Amore -esikoisalbuminsa jo vuonna 2012 julkaissut The Italian Tenors koostuu kolmesta italialaisesta oopperatenorista. Suositun trion solisteina toimii useissa Italian suurissa oopperataloissa laulanut Evans Tonon, Milanon La Scalassa ennen The Italian Tenorsiin liittymistään laulanut Sabino Gaita ja viimeisimpänä mukaan liittynyt Luca Scala.
The Italian Tenorsin musiikki ammentaa laulajien klassisista juurista, joihin yhdistellään sopivassa suhteessa napolilaisklassikoita ja italialaista pop-musiikkia. Yhtyeen repertuaarista löytyy niin Puccinin ja Verdin mahtavia aarioita, Caruson ja Mario Merolan napolilaisklassikoita kuin San Remon melodisia hittejäkin. The Italian Tenorsin lauluvoima ja solistien persoonallisuudet sekä italialainen charmi ovat tehneet vaikutuksen yleisöihin ympäri maailman. Yhdessä livebändinsä kanssa esiintyvä The Italian Tenors lupaa tarjota konserteissaan suuria tunteita, intohimoista laulua sekä viihdettä.
Konserttien kesto on noin 2 x 45 minuuttia ja väliaika 20-30 minuuttia.
Konsertit ovat ikärajattomia.
Liput alkaen 44,90€
Liput myy Lippu.fi
www.lippu.fi/artist/theitaliantenors
Kiertueen järjestää: RH Entertainment Oy
Traileri
https://www.universal-music.de/the-italian-tenors/videos/konzert-trailer-325354

BEHM – Teatraaliset vivahteet
2023-04-16 19:00
Konsertti siirtyi lauantailta 1.4.2023 sairastapauksen vuoksi sunnuntaille 16.4.2023 klo 19. Alkuperäiselle päivämäärälle (1.4.2023) ostetut liput käyvät sellaisenaan uutena ajankohtana. Mikäli uusi ajankohta ei sovi, voitte hakea lippurahojenne palautusta 9.4.2023 mennessä: https://web.lippu.fi/palautus/

KAHDEKSALLA EMMALLA PALKITTU BEHM LÄHTEE KONSERTTISALIKIERTUEELLE YHDESSÄ LERI LESKISEN JA TRIOSIS+:N KANSSA
Ennennäkemättömään suosioon viisinkertaista platinaa myyneellä Draaman kaari viehättää -debyyttialbumillaan noussut BEHM lähtee ensi keväänä uransa ensimmäiselle konserttisalikiertueelle. Spesiaalilla kiertueella vaikuttavaa tulkitsijaa säestävät muusikko ja säveltäjä Leri Leskinen yhdessä jousikvartetti Triosis+:n kanssa. Piano- ja jousisäestyksillä konseptoidulla Teatraaliset vivahteet –kiertueella tullaan kuulemaan BEHMin menestysalbumin lisäksi myös toistaiseksi julkaisemattomia kappaleita tulevalta kakkosalbumilta
”Piano ja jouset ovat laulujeni selkäranka. Olen haaveillut näiden yhdistelmästä livessäni pitkään ja niin on myös moni kuulijoistanikin. Halusin rakentaa erityisen konseptin, jossa nämä kauniit instrumentit ovat suuressa roolissa ja herättävät sävellykset aivan uudella tavalla eloon.
Tämä on siis akustinen keikka ns. behmiläisittäin”, BEHM hehkuttaa.
Liput 39,90€
Konsertin kesto n. 75min, ei väliaikaa
Lisätiedot: www.warnermusiclive.fi/BEHM

SAMULI PUTRO - AUTOMATKA RUOTSIIN
2023-04-20 19:00
Samuli Putron konsertti 7.4.2022 Mikaelissa on siirtynyt uuteen ajankohtaan. Uusi päivämäärä on 20.4.2023. Jo ostetut liput käyvät uuteen ajankohtaan sellaisenaan.
Samuli Putron massiivinen kevätkiertue päättyy Ruotsiin
Aiempaa laajempi kiertuekokonaisuus sisältää niin konserttisaleja kuin festarikeikkoja. Juuri ennen kiertuetta ilmestyy uusi albumi.
Automatka Ruotsiin kesti monta päivää, laulaa muusikko Samuli Putro tuoreella Kakarat-singlellään.
Niin se todellakin tulee kestämään. Putron massiivinen kevätkiertue alkaa 9.3.2023 Hyvinkäältä ja päättyy 5.5. Tukholman Sibelius-saliin.
“Kyllähän sitä keikoille aina kaipaa”, Putro tunnustaa. “On sillä lailla yhtä aikaa innoissaan ja kauhuissaan.”
Koronapandemian takia siirretyn kiertueen nimi oli alunperin Keskellä kesää, mutta eihän Suomen maaliskuussa ole vielä tietoakaan kesästä. Sen sijaan nyt on jotain aivan muuta: tieto uudesta albumista, joka julkaistaan keväällä 2023, juuri ennen kiertuetta. Sen ensimmäisen singlen ensimmäisistä sanoista poimittiin nimi: Automatka Ruotsiin.
Jo ostetut liput käyvät tietysti sellaisenaan, ei huolta.
“Keikat ovat puoliajallisia ja se on perkeleen mukavaa”, sanoo Putro.
“Saadaan kasvatettua intensiteettiä viime levyjen akustisuudesta, uuden levyn kasarisondiin niin luontevasti ettei yleisön tarvi kuin istua ja ihmetellä. Käsiäkin saa heiluttaa.”
Samuli Putron mukana kiertueella on hänen uudistunut bändinsä, jossa soittavat Tenho Mattila ja Miikka Heikkinen.
“Ensin paukutetetaan salit ja sitten mennään festareille. Syyskuussa saattaa vähän puhalluttaa, vaikka aiommekin keskittyä soittamaan, laulamaan ja ihan laillisiin asioihin”, artisti summaa.
Lipun hinta 37,00 €
Konsertin kesto noin 2h, sisältää väliajan
Kiertueen järjestäjä:
Central Line Entertainment
www.centralline.fi
Lisätiedot:
info@centralline.fi

MARKO HIETALA - kevätkiertue
2023-04-21 19:00
Legendaarinen Marko Hietala lähtee huhtikuussa Mustan Sydämen Kevätkiertueelle
Maamme tunnetuimpiin laulaja-basisteihin lukeutuva, Nightwishin ja Tarot-yhtyeen riveistä sekä Raskasta joulua -kokoonpanosta tuttu Marko Hietala on viettänyt hengähdystaukoa musiikkimaailman kuvioista, mutta vastaa nyt yleisön odotuksiin ja lähtee Mustan Sydämen Kevätkiertueelle.
– ”Rokkarille rokkaavasta maailmasta on luonnollista ja oikein palata lavoille. Tulen siis tekemään Suomessa omalla joukkiolla Mustan Sydämen Kevätkiertueen huhtikuussa 2023. Tulemme jakamaan korvakarkkejamme progen, rockin ja metallin rakastajille useammassakin paikassa. Olisi hienoa nähdä, ja arvaan, että teille olisi hienoa olla paikalla”, kuvailee Marko fiiliksiään.
Kevään kiertueella kuullaan materiaalia Hietalan 2019 julkaistulta ensimmäiseltä sooloalbumilta Mustan sydämen rovio, sekä muutama tarkoin valittu lainakappale. Mustan sydämen rovio julkaistiin myös englanninkielisenä versiona nimellä Pyre of The Black Heart ja se sai kansainvälisessä rock-lehdistössä innostuneen vastaanoton; Markon monipuolista äänenkäyttöä ja klassikoista ammentavaa, mutta silti omintakeista uutta musiikkia on kehuttu laajalti.
Kiertuekokoonpano:
Marko Hietala (laulu, basso)
Tuomas Wäinölä (kitara)
Vili Ollila (koskettimet)
Anssi Nykänen (rummut)
Liput:
Rivit 1- 14: 35,00€
Rivit 15-21 ja parvi: 29,50€
Lievä näkörajoitepaikat parvella 27,50€
Konsertissa ei ole väliaikaa
Kesto 90 min
Ei ikärajaa

New York New York - Frank Sinatra tähtikonsertti: Mikael Konttinen (PERUTTU)
2023-04-23 18:00
Tapahtuma on valitettavasti peruttu.
Liput voi palauttaa osoitteessa web.lippu.fi/palautus 31.5.2023 mennessä.

FRANK SINATRAN HITTIEN SIIVITTÄMÄ TÄHTIKONSERTTI
Mikael Konttinen ja HT Combo
Frank Sinatra oli oman aikakautensa ylivertainen laulujen tulkitsija. Hänen poikkeuksellisen kykynsä luoda lauluihin juuri oikea tunnelma, nosti useita sävellyksiä listahiteiksi ja säveltäjiä sekä orkestereita suuren yleisön tietoisuuteen.
Mikael Konttinen on tunnettu loistavana laulujen tulkitsijana, mutta myös useiden tv-esiintymistensä myötä erinomaisena juontajana ja show-tähtenä. Tässä konsertissa Mikael kertoo mielenkiintoisella tavalla esittämiensä laulujen taustoista ja Frank Sinatran värikkäästä ja vaiherikkaasta elämästä.
Konsertissa kuullaan Sinatran hittejä sykähdyttävinä sooloina HT Combo Big Bandin säestyksellä. Luvassa muunmuassa klassikot Strangers in the Night, My Way, New York New York, Over the Rainbow, Mack the Knife, Fly Me To The Moon ja All The Way.
Liput
Peruslippu 29,90 €
Lasten lippu 25,00 €, alle 12 v
Opiskelija 25,00 €
Ryhmät 27,50 €, min 10 hlöä

Mikkelin kaupunginorkesteri: VAPPUETKOT – PERJANTAI-ILLAN HUUMAA
2023-04-28 19:00
Pasi-Heikki Mikkola, kapellimestari
Eeppi Ursin ja Sami Pitkämö, solistit
Vappuviikonlopun takuuvarma aloitus on tietysti kunnon perjantaibileet. Tässä konsertissa kuullaan mahtava kokonaisuus eri vuosikymmenten parhaita menobiisejä. Ohjelmassa vilahtelee sellaisia rytmimusiikin jättiläisiä kuin Stevie Wonder, Kool and the Gang, The Jacksons, Jamiroquai ja monta monta muuta. Tunnelman takaa tiukalla kompilla ja puhallinsektiolla varustettu bilebändi yhdessä kaupunginorkesterin jousten kanssa. Homman pitää näpeissään kapellimestarin ominaisuudessa Pasi-Heikki Mikkola, joka toimii päätyönään puolustusvoimien ylikapellimestarina.
Solisteina perjantai-illan huumassa säkenöivät Eeppi Ursin ja Sami Pitkämö. Eeppi Ursin on tullut tunnetuksi mm. Club for Fiven jäsenenä. Lisäksi hän on esiintynyt solistina mm. UMOn, Ilmavoimien Big Bandin ja New Orleansilaisen trumpetisti Leroy Jonesin kanssa. Ursin on myös kunnostautunut monipuolisena säveltäjänä ja sovittajana.
Sami Pitkämö on tullut koko kansalle tutuksi erityisesti Tanssi Tähtien Kanssa -bändin johtajana. Lisäksi Pitkämö sovittaa ja säveltää musiikkia artisteille, televisioon, teatteriin ja mainoksiin, johtaa omaa Sami Pitkämön Orkesteria ja tekee monenlaista yhteistyötä hyvän ystävänsä Lenni-Kalle Taipaleen kanssa duokeikoista yhteisen bändin esiintymisiin. Lähinnä Pitkämön sydäntä lienee kuitenkin laulaminen ja oman musiikin tekeminen. Hän on saanut vuonna 2008 Pori Jazzin Vuoden taiteilija -tunnustuksen.
Tule mukaan viettämään huikean hieno perjantai-ilta!
LIPUT: 27 € / 25 € / 10 €
HINTA S-ETUKORTILLA: 24 € / 22 € / 8 €
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.

Järj. Mikkelin kaupunginorkesteri

Mikkelin Voimistelijat ry, MiVo - Vappujuhlat
2023-04-29 14:00 - 17:00, 2023-04-29 16:00 - 17:00
Vappujuhlat ovat riehakkaita tapahtumia, joissa voi tapahtua mitä vain. Näemmekö näissä juhlissa kenties villiä juhlintaa tai kuulemmeko ilmapallojen poksuntaa?
Näytöksessä mukana seuran lajit: akrobatia, cheerleading, tanssi ja tanssillisen voimistelu.
Näytöksen kesto 1h

Mikkelin kaupunginorkesteri: KLARINETIN LUMOISSA
2023-05-04 19:00
Erkki Lasonpalo, kapellimestari
Olli Leppäniemi, klarinetti
Osvaldo Golijov: The Dreams and Prayers of Isaac the Blind
Béla Bartók: Divertimento jousiorkesterille
Konsertissa kuultava argentiinalais-romanialaisen säveltäjän Osvaldo Golijovin teos Isaak sokean unia ja rukouksia klarinetille ja jousiorkesterille on saanut innoituksensa muinaisen rabbin elämästä. Rabbi oli vakuuttunut, että maailmankaikkeuden salaisuus ja ihmisen kohtalo löytyvät heprean kielen aakkosten yhdistelmistä. Tässä vannoutuneessa kannassa Golijov näkee samaa kuin klezmer-muusikoiden omistautuneisuudessa musiikilleen. Golijov kasvoi kuunnellen kamarimusiikkia, juutalaista liturgista musiikkia, klezmeriä sekä argentiinalaista tangoa. Nämä vaikutteet kuuluvat myös tässä teoksessa.
Klarinetisti Olli Leppäniemi on ensimmäinen suomalainen, joka on voittanut ensimmäisen palkinnon arvostetussa kansainvälisessä Carl Nielsen -kilpailussa vuonna 2009. Leppäniemi tunnetaan paitsi monipuolisena solistina myös kamarimuusikkona. Hän toimii Tapiola Sinfonietan klarinetin äänenjohtajana.
Béla Bartókin Divertimento jousiorkesterille haastaa intensiivisyydellään ja taidokkuudellaan sekä orkesterin että kuulijat. Vuonna 1939 valmistunut teos on samaan aikaan uusklassinen ja moderni, haastava ja monivivahteinen, mutta ennen kaikkea viihdyttävä kokonaisuus, joka ei jätä ketään salissa kylmäksi. Konserttikokonaisuuden luotsaa pääkapellimestari Erkki Lasonpalo, jonka osaaminen jousiorkesterin puikoissa pääsee todella oikeuksiinsa tämän ohjelman myötä.
LIPUT: 27 € / 25 € / 10 €
HINTA S-ETUKORTILLA: 24 € / 22 € / 8 €
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.

Järj. Mikkelin kaupunginorkesteri

My Leonard Cohen Tribute / PERUTTU
2023-05-05 19:00
RH Entertainment Oy on asetettu konkurssiin 11.11.2022. Konkurssin johdosta My Leonard Cohen Tribute -kiertue on peruttu kokonaisuudessaan. Peruttu kiertue on käsittänyt seuraavat konsertit: 5.5.2023 Mikkeli (Mikaeli), 6.5.2023 Oulu (Madetojan Sali), 7.5.2023 Tampere (Tampere-Talo), 8.5.2023 Hyvinkää (Hyvinkääsali) ja 9.5.2023 Turku (Logomo).
Tapahtumien peruuntumisesta lipun ostaneille aiheutuva vahinko on lähtökohtaisesti konkurssissa valvottavaa velkaa. Mahdolliset saatavat pyydetään ilmoittamaan konkurssipesälle sähköpostitse osoitteeseen rh@krogerus.com. Saatavailmoituksessa pyydetään ilmoittamaan velkojan yhteystiedot, saatavan määrä ja peruste sekä tieto siitä, milloin lippu on ostettu.

”MY LEONARD COHEN” -TRIBUUTTIKONSERTTI
Arvostettu kanadalainen laulaja-lauluntekijä, runoilija ja kirjailija Leonard Cohen muistetaan muun muassa sellaisista lauluista kuin ”Suzanne”, ”Bird On The Wire”, “Famous Blue Raincoat”, “The Partisan”, ”I’m Your Man”, “First We Take Manhattan”, “Dance Me To The End Of Love”, “Tower Of Song” ja tietysti “Hallelujah”.
Vuonna 1984 ilmestyneeltä ”Various Positions” -albumilta löytyvän ”Hallelujah”-laulun ovat levyttäneet myös John Cale, k.d.lang, Jeff Buckley, Rufus Wainwright, Bono, Sheryl Crowe ja Alexandra Burke sekä Suomessa Hector.
Toukokuussa 2023 neljällä eri paikkakunnalla Suomessa nähtävät “My Leonard Cohen” -esitykset ovat vaikuttavia tribuuttikonsertteja, joissa australialaissyntyinen laulaja ja pianisti Stewart D’Arrietta yhtyeineen tulkitsee koskettavasti Leonard Cohenin tunnetuimpia lauluja. Cohen tunnettiin hyvin matalasta ja karheasta äänestään ja samaan, helposti tunnistettavaan tyyliin laulaa D’Arriettakin.
Stewart D’Arrietta kehitti Leonard Cohenin musiikkiin perustuvan konserttiprojektin ”My Leonard Cohen” jo vuonna 2014 eli pari vuotta ennen Cohenin kuolemaa. Projekti oli aikoinaan huikea menestys Melbournen tunnetuimmassa elävän musiikin teatterissa Chapel Off Chapelssa, josta se sitten lähti kiertämään maailmaa. On selvää, että Cohenin herkät ja intiimit, lyriikaltaan puhuttelevat laulut voi kuulla parhaimmillaan juuri sellaisissa musiikille omistetuissa ja akustisesti korkeatasoisissa paikoissa kuin Mikkelin Mikaeli, Oulun Madetojan sali, Tampere-talo, Hyvinkääsali ja Teatro-sali Turussa.
Leonard Cohen syntyi syyskuun 21. päivä vuonna 1934 Montrealissa, Kanadassa ja kuoli 82-vuotiaana 7. päivä marraskuuta vuonna 2016 Los Angelesissa, Yhdysvalloissa.
Cohen aloitti uransa 1950-luvulla lupaavana runoilijana ja kirjailijana, mutta siirtyi ensisijaisesti laulaja-lauluntekijäksi 1960-luvun puolivälissä. Cohenin runot ja laulut käsittelevät tietenkin rakkautta, mutta myös uskontoa, luopumista, seksiä ja masennusta ja viimeisinä aikoinaan myös kuolemaa. Hänen laulujaan on kutsuttu sävelletyksi runoudeksi ja erityisesti viime vuosina Cohenin ’spoken word’ -tyylistä laulutapaa kuvailtiin jopa runonlausunnaksi.
Vuonna 2008 Cohen nimettiin Rock and Roll Hall of Fameen ja vuonna 2010 Songwriters Hall of Fameen. Samana vuonna 2010 hänet palkittiin myös Grammylla elämäntyöstään.
Joulukuussa 1967 Leonard Cohen julkaisi esikoisalbuminsa ”Songs of Leonard Cohen”. Hänen viimeiseksi albumikseen jäi lokakuussa 2016 ilmestynyt ”You Want It Darker”.
Suomessa hän esiintyi seitsemän kertaa, ensimmäisen kerran Helsingin Kulttuuritalossa helmikuussa 1985 ja viimeisen kerran Sonera Stadiumilla (nyk. Bolt Arena) syyskuussa 2012.
Liput 44,90 € ja 49,90 €
Järj. RH Entertainment Oy

LISÄÄ SAIKKUA, KIITOS!
2023-05-06 15:00 - 17:00
Lisää Saikkua, kiitos! OSA 2.
Lisää Saikkua, kiitos! on huippusuositun Saikkua, kiitos!- trilogian toinen osa. Jatko-osassa meno vaan paranee ja vauhti kiihtyy.
Jälleen kilpaillaan lääkäreiden SM- mestaruudesta ja mitenköhän lääkäri liittyy 80-vuotta täyttävän anopin syntymäpäivälahjaan? Paljon on siis uutta ja tutkimatonta materiaalia. Miten muuten voisi ollakaan? Toki mukana on myös Ismo Leikolan jatko-osaan tekemät ratkiriemukkaat laulut, joissa mm. ylistetään tiukoilla olevia sairaanhoitajia.
Lavalla sama kolmikko, Mikko Kivinen, Ville Keskilä ja Kalle Pylvänäinen, jotka vastaavat myös käsikirjoituksesta. Tervetuloa!
HUOM! MIKKO KIVISEN ROOLEISSA TOISTAISEKSI JUKKA RASILA.
Esityksen kesto noin kaksi tuntia sisältäen väliajan.
Peruslippu 24,50 €
Ryhmälippu min 10hlöä 20,00€ / lippu

ESTOn raiteilla - On Tracks to the Future
2023-05-07 16:00 - 17:00
ESTOn matka loistavaan tulevaisuuteen! Raiteilla ovat mukana kaikki opiston tanssi- ja sirkusoppilaat. Luvassa on tanssin ja sirkuksen ilotulitusta tähtioppilaiden mukana, joista jokaisella on oma persoonallinen tapa luoda elämys-kokemuksia itselle ja muille yhdessä ESTOn superopettajien kanssa.
Näytöksen kesto 2,5 tuntia. Sisältää väliajan.
Ei ikärajaa.
Liput 15,00 €
Järj. Etelä-Savon Tanssiopisto
www.etelasavontanssiopisto.fi

Rakuunasoittokunta - Ruusu äidille
2023-05-11 19:00
Johtaa musiikkimajuri Tomi Väisänen. Konsertin solisteina laulavat tangokuninkaat Jukka Hallikainen ja Marko Maunuksela, sekä Elmo Holm.
Rakuunasoittokunta kiipeää lavalle ojentamaan ruusun kaikille äideille. Luvassa viihteellisiä säveliä ja tunteikkaita tangoja.
Liput 20,00 €
Konsertin kesto 2,5h, sis. väliajan
Järj. Rakuunasoittokunta

Pikku Papun Orkesteri
2023-05-13 14:00 - 17:00
Pikku Papun Orkesteri on Jenny ja Antti Wihurin säätiön tunnustuspalkinnolla vuonna 2018 palkittu lastenmusiikkia säveltävä, sovittava ja esittävä yhtye. Orkesterin papulaulut syntyvät yhteistyössä kirjailija-kuvittaja Liisa Kallion kanssa.
Orkesteri on ollut ehdolla Emma-gaalassa vuoden lastenlevy-kategoriassa, sekä voittanut vuonna 2018 Vuodenlastenmusiikkiyhtye-palkinnon lastenmusiikkipäivän Jellona-gaalassa. Orkesteri on aiemmin julkaissut kaksi levyä, Pikku Papun laulut (Tammi, 2012) ja Pikku Papun Orkesteri(Tammi, 2016).
Orkesterin energinen esiintyminen, akustiset soittimet, moniääninen laulu ja eri tyylilajeilla leikittelevät sovitukset ovat sulattaneet niin pienten kuin varttuneempienkin kuulijoidensydämet. Pikku Papun laulut ovat tulleet monille tutuiksi YleTV2:n Pikku Kakkosesta ja Musarullaa-konserttisarjasta. Papulaulujen lisäksi orkesteri on tulkinnut ja sovittanut muun muassa Yleisradiolle uusiksi perinteisiä lastenlauluja Mörri-Möykystä Lennä Lennä Leppäkerttuun.
Pikku Papun Orkesterin konsertissa perheen pienimmätkin pääsevät mukaan lauluihin ja leikkeihin. Myös riemunkiljahtelu ja tanssiminen on sallittua – jopa toivottavaa!
Peruslippu 17,50€
Sylilapsi (alle 2-vuotias) ei tarvitse omaa lippua.
Ryhmälippu min 10hlöä 15,00€ / lippu
Konsertin kesto noin 1h, ei väliaikaa
Tapahtumassa on ilmainen narikka
Kahvio ei ole auki

Voimisteluseura Sirius - Luonnon Taikaa
2023-05-30 18:00
Voimisteluseura Sirius esittää kevätnäytöksen Luonnon Taikaa. Tarina kertoo neljästä ystävästä ja siitä mitä kaikkea he voikaan yhdessä nähdä ja kokea yhteisellä matkallaan läpi neljän vuoden ajan. Tässä koko perheelle suunnatussa voimistelunäytöksessä esiintyy kaikki seuramme liki 170 voimistelijaa!
Pääset tutustumaan neljään eri lajiin! Akrobatiavoimisteluun, jossa voimistelija tarvitsee uskomatonta kehonhallintaa ja luottamusta kaveriin vaativissa heitoissa ja pyramideissa.
Rytmiseen voimisteluun, jossa voimistelijat käyttävät kauniisti ja taidokkaasti koko vartaloaan samalla heittäen ja ottaen kiinni mm. vanteita tai keiloja! Näet myös inspiroivia ja rytmiä täynnä olevia showtanssiesityksiä, joissa mukana on myös aikuisten ryhmä. Koet myös ihastuttavia ja värikkäitä harrastevoimistelun esityksiä, joissa seuramme pienimmät jopa 3-vuotiaatkin pääsevät esiintymään teille valloittavilla ohjelmillaan!
Tervetuloa mukaan matkalle läpi neljän vuodenajan!
Näytöksen kesto 2h, sis. 20min väliajan.
Lipun hinta 16,00 €
Järj. Voimisteluseura Sirius

St Michel -raviviikonvaihde: Arja Saijonmaa Hopotiti Hummani Hei -konsertti
2023-07-15 19:30
St Michel -raviviikonvaihde: Arja Saijonmaa Hopotiti Hummani Hei -konsertti lauantai 15.7. klo 19:30 siirretään tuotannollisista syistä pidettäväksi Mikaelin ravintolassa. Konsertti toteutetaan numeroimattomilla paikoilla, jo ostettuja lippuja ei tarvitse vaihtaa uusiin. Konsertin kesto noin 60min, ei väliaikaa. Ovet auki tunti ennen konserttia.

Mikkelin St Michelissä huippuhevoset ennätysvauhdeissa lauantaina sekä sunnuntaina ja nyt myös hieno konsertti Mikkelin Mikaelissa lauantai-illalle!
Konsertin kesto 60min, ei väliaikaa.
Liput 29,50 €

MIKKELIN MUSIIKKIJUHLAT: WORLDLY LOVE
2023-07-29 19:00
WORLDLY LOVE
Maallinen rakkaus
Liepajan Sinfoniaorkesteri ja Latvian Kansalliskuoro
Gennadii Chernov, kapellimestari
Carl Orff: Carmina Burana
Kukapa voisi uhmata kohtalon voimaa, kun kuuluisa tunnusosa O Fortuna kajahtaa 120-henkisen esittäjistön voimalla. Carl Orffin suurteos Carmina Burana käsittelee maallisia aiheita: varallisuuden ja omaisuuden ailahtelevaisuutta, elämän katoavuutta, riemua kevään paluusta sekä juomisen, ylensyömisen, pelaamisen ja ylellisyyden iloja.
Liput 59€ / lapset/opiskelijat 49€
Järj. Mikkelin Musiikkijuhlat
Lisätietoja: mikkelinmusiikkijuhlat.fi

MIKKELIN MUSIIKKIJUHLAT: LICENCE TO LOVE
2023-07-31 19:00
LICENCE TO LOVE
Rakkautta James Bondin tapaan – musiikkia James Bond -elokuvista
Mari Palo, sopraano ja Tomi Metsäketo, tenori
Maija Linkola, viulu
Saku Mattila, kitara
Jukka Nykänen, piano
Musiikkijuhlien teemakonsertti antaa kaikille luvan rakastaa. James Bondin rakkaus voi olla rajua, mutta hunajainen sopraano Mari Palo ja hempeä tenori Tomi Metsäketo tekevät kokemuksesta nautinnollisen. Pianovelho Jukka Nykänen on sovittanut tutut teemasävellykset juuri tätä konserttia varten, joten luvassa on ainutlaatuinen ilta.
Järj. Mikkelin Musiikkijuhlat
Lisätietoja: mikkelinmusiikkijuhlat.fi

MIKKELIN MUSIIKKIJUHLAT: VIOLIN LOVE
2023-08-01 17:00
VIOLIN LOVE

Inmo Yang, viulu
Irina Zahharenkova, piano
Beethoven – Brahms – Webern – Furrer
Sibelius -viulukilpailun 2022 voittaja Inmo Yang on lumonnut esityksillään niin yleisön kuin useiden kilpailuiden tuomaristonkin. Hänen soittoaan on kuvailtu sekä täydellisen hallituksi että tulkinnallisesti vastaansanomattomaksi. Musiikkijuhlilla hän soittaa resitaalin lisäksi myös Lontoon Philharmonian solistina.
Järj. Mikkelin Musiikkijuhlat
Lisätietoja: mikkelinmusiikkijuhlat.fi

MIKKELIN MUSIIKKIJUHLAT: ISOT BEET
2023-08-01 19:00
ISOT BEET
Rakkaudesta improvisaatioon
Janoska Ensemble

Bach – Beethoven – Brahms – Bartók – Bernstein – Brubeck
Huikeaa virtuositeettia ja tajunnan räjäyttävää vauhtia sisältävä konsertti yhdistelee klassista, sekä viihde-, jazz- ja popmusiikkia ja improvisaatiota tavalla, joka ei jätä ketään salissa istuvaa kylmäksi. Maailmalla erittäin suosittu kokoonpano esiintyy ensimmäistä kertaa Suomessa.
Liput 59€ / lapset/opiskelijat 49€
Lumme-tiimihintaan 49€ / lapset/opiskelijat 44€
Järj. Mikkelin Musiikkijuhlat
Lisätietoja: mikkelinmusiikkijuhlat.fi
